《西村隐居为绕城罗时用题》
明代·林弼

西村竹树净朝晖，万事閒来总息机。一夜小溪春雨过，半篙新水白鸥飞。

草堂作就资谁寄，彭泽归来愿未违。最忆衡门凝望处，平畴十里豆花肥。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。